

 **Ministerul Mediului, Apelor și Pădurilor**

 **Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Ilfov** |

# DRAFT

# DECIZIA ETAPEI DE ÎNCADRARE

**Nr. din 17.08.2020**

Ca urmare a solicitării de emitere a acordului de mediu adresată de **REWE PROJEKTENTWICKLUNG ROMÂNIA SRL**,cu sediul în comuna Ștefăneștii de Jos, str. Bușteni, nr. 7, județul Ilfov, înregistrată la A.P.M. Ilfov cu nr. 7715 din 20.05.2020, cu completări ulterioare, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sălbatice, cu modificările şi completările ulterioare, aprobate prin **Legea nr. 49/2011;**

autoritatea competentă pentru protecția mediului **A.P.M. Ilfov decide**, ca urmare a consultărilor desfăşurate în cadrul şedinţei Comisiei de analiză tehnică, din data de 05.08.2020, că proiectul *„****construire magazin Penny Market și magazin produse alimentare carne și brânzeturi, drumuri acces, alei carosabile și pietonale, spațiu parcare, amenajări exterioare, sistematizare verticală teren, panouri firmă și publicitate, signalistică, post trafo, branşamente utilităţi și organizare de şantier****”*, propus a fi amplasat în comuna Ștefăneștii de Jos, tarlaua 40, parcela 327, nr. cad. 59639, județul Ilfov, **nu se supune evaluării impactului asupra mediului si nu se supune evaluării adecvate.**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a). proiectul se încadreaza în prevederile Legii nr. 292/2018, anexa nr. 2, pct. 10 lit. b);

b). proiectul nu se încadreaza in prevederile Legii nr. 292/2018 privind evaluarea impactului anumitor proiecte publice și private asupra mediului, anexa nr. 1;

c). titularul și APM Ilfov au mediatizat în presa locală, cât și pe pagina web atât depunerea solicitării acordului cât și decizia etapei de încadrare;

d). lipsa observațiilor din partea publicului interesat.

**II. Motivele pe baza cărora s-a stabilit neefectuarea evaluării adecvate sunt următoarele:**

Proiectul propus nu intră sub incidența [art. 28](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2018-12-11#p-48878121) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea [nr. 49/2011](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2018-12-11), cu modificările și completările ulterioare.

**III. Motivele pe baza cărora s-a stabilit neefectuarea evaluării impactului asupra corpurilor de apă**

Investiția propusă nu necesită elaborarea studiului de evaluare a impactului asupra corpurilor de apă.

**1. Caracteristicile proiectului:**

***1.1. Descrierea proiectului:***

Scopul proiectului este construirea unui magazin pentru vânzarea en-detail, pe terenul proprietate privată în suprafață de 6513 mp, conform extraselor de Carte funciară emise de Oficiul de Cadastru și Publicitate Imobiliară Ilfov.

Magazinul cu funcțiunea de comercializare mărfuri alimentare/nealimentare va fi delimitat de diferite zone funcţionale:

* zona de intrare-ieşire din zona caselor de marcat, spaţiu sălii de vânzare organizat pe sortimente (mărfuri alimentare şi nealimentare + zona carmangerie organizata cu lazi frigorifice)
* spaţiu de sortare a mărfurilor după recepţionarea acestora, cu funcţiunile conexe: rampă de acces, cameră frigorifică, spațiu depozitare maşină de curăţenie
* spaţii social – administrative (grup sanitar pentru personal, vestiare, cameră odihnă personal, birou şef magazin)
* spaţii tehnice (camera tablouri electrice si rezerva de incendiu)
* zona de carmangerie cu spatiile de preparare si de pregatire a marfurilor dupa receptionarea acestora.

Sistemul constructiv va fi următorul:

- Structura de rezistenţă este alcătuită din stâlpi prefabricaţi şi ferme prefabricate, cu fundaţii de tip pahar prefabricate sub stâlpi

**-** Închiderile exterioare si compartimentarile interioare: pereţii de închidere sunt realizaţi din panouri sandwich, dispuşi pe grinzi de fundaţie, respectiv fundaţii continue sub ziduri. Pentru separarea diverselor zone funcţionale, conform cerinţelor, s-au prevăzut pereţi despărţitori de 17.5 cm grosime din gips carton. Zona de acces este protejată printr-o copertină de acces realizată cu structură metalica.

**Fluxurile functionale** ale amenajarii cuprind fluxul clientilor, fluxul personalului si fluxul de aprovizionare marfa, si anume:

1. **FLUXUL CLIENTILOR**
2. **FLUXUL DE APROVIZIONARE CU MARFĂ**

Acest flux este dispus în zona opusă zonei de acces a publicului şi este prevăzut cu spaţiu de recepţionare marfă, spaţiu de sortare şi distribuire marfă în magazin. În această zonă s-a dispus o cameră frigorifică,o camera congelare, spatiu preparare produse de patiserie si de panificarie, şi un spațiu de depozitare a maşinii de spălat pardoseli si tarc centrala frig (zona Hauser).

1. **FLUXUL PERSONALULUI DE DESERVIRE**

Acest flux se desfăşoară cu acces din sala de vanzare Penny, prin spatiul de manipulare marfa. De aici, se face distribuirea spre spaţiile sociale organizate pe sexe (vestiar bărbaţi şi vestiar femei, respectiv cabine sanitare cu lavoar şi WC), şi un birou al şefului de magazin, de unde apoi se deplasează spre locul de muncă specific (zona sălii de vânzare sau zona de distribuire-organizare a mărfii).

1. **DEPOZITARE:**

Primirea mărfurilor alimentare şi nealimentare pentru sala de vanzare se va face într-un spatiu special amenajat – spatiu manipulare marfa. În cadrul acestuia se află o cameră frigorifică , o camera congelare şi spațiu depozitare a maşinii de spălat pardoseli. Mărfurile vor fi depozitate după o sortare prealabilă, pe rafturi. Ambalajele – carton, paleţi din lemn sau plastic, folii de polietilenă, rezultate din desfacerea mărfurilor descărcate vor fi depozitate în interiorul spaţiului de manipulare a mărfii până la ridicarea lor de către agenţii interesaţi în refolosire sau de către firma de salubritate cu care s-a făcut contract.

1. **PREGĂTIREA PRODUSELOR PENTRU VÂNZARE:**

Spaţiul de vânzare va fi împarţit în zone independente destinate cărnii si mezelurilor, brânzeturilor. Aceste zone sunt dotate cu vitrine frigorifice, pulturi de vânzare cu cântare electronice, chiuvete şi robinete cu apă curentă caldă şi rece, proprie fiecărei zone de lucru.

Fasonarea cărnii proaspete se realizează în camera de pregatire carne (temperatura 12ºC). Fasonarea cărnii proaspete şi realizarea semipreparatelor destinate comercializării în incinta propriului magazin, se realizeaza pe mese de lucru individuale fiecărui sortiment de carne şi cu respectarea timpilor de lucru**.**

Fasonarea cărnii se poate realiza şi în zona de vânzare care este dotată cu cele necesare acestei operaţiuni (butuc de măcelărie, ustensile necesare, apă curentă şi altele).

Pentru executarea constructiei si a noilor drumuri sunt necesare lucrări de terasamente si suprastructură .

Lucrările de terasamente constau din:

- decaparea debleului cu buldozerul;

- curătirea terenului rămas după decapare de eventualele materii organice, deseuri etc.;

- după aceste operatii va fi chemat obligatoriu geotehnicianul pentru a-si da avizul privind natura si calitatea terenului de fundare. Numai după această fază determinantă vor putea continua lucrările de executie;

- transportul cu autobasculanta a debleului si a necesarului de pămant de la depozit;

- imprăstierea pămantului cu buldozerul;

- compactarea corespunzatoare a rambleului si a patului drumurilor si platformelor;

- pregătirea platformei/fundatiilor drumului in vederea asternerii imbrăcămintii/turnarii placii BA;

- finisarea manuală a zonelor verzi, precum si semănarea gazonului.

- montajul stalpilor, grinzilor prefabricate;

- realizarea inchiderilor exterioare si interioare;

- finisarea interioara a spatiilor.

Pentru preluarea canalizarii menajere cu posibile grasimi (vitrine frigorifice, cuptoare, vaporizatoare, unitati de climatizare, sifoane si spalatoare zona carmangerie), s-au realizat doua trasee distincte de canalizare sub cota 0,00 , realizate cu tuburi de canalizare PVC-KG, ce vor fi racordate la separatoarele de grasimi montate la imediata iesire din cladirea respectandu-se cerintele de mediu.

Pentru preluarea condensului de la vaporizatoare au fost prevazute racorduri cu sifon de condens si capac, racordarea urmand sa fie realizata de firma ce va instala vaporizatoarele.

 Apele accidentale de pe pardoseala spatiului tehnic se vor colecta cu ajutorul unui sifon de pardoseala. Sistemul de scurgere va fi prevăzut cu puncte de curăţire amplasate în zone uşor accesibile atat in plan vertical (coloane verticale) cat si in plan orizontal (colectoare orizontale).

Organizarea de șantier implică următoarele:

- amplasarea zonei de organizare de santier pe latura dinspre nord a proprietatii – catre nr. cadastral 55246.

- pe terenul aferent se va organiza santierul prin amplasarea unor obiecte provizorii: magazia provizorie pentru muncitori, tarc de depozitare scule si materiale, tablou electric, punct PSI (în imediata apropierea sursei de apa), platou depozitare materiale, platou de depozitare a containerului pentru deseuri din constructii etc.

- apa in santier este asigurata din reţeaua stradala existenta. Distribuţia se face către punctele de consum.

- asigurarea cu apă potabilă necesară organizarii de santier se va realiza prin alimentare cu apa imbuteliata.

Alimentare cu energie electrica: reteaua locala . De la blocul de masura, energia electrica se distribuie la tabloul electric al şantierului amplasat în apropierea containerelor care compun organizarea de şantier.

Pentru iluminatul periferic al şantierului pe timp de noapte se vor prevedea un numar suficient de reflectoare, astfel incat sa fie asigurat un iluminat corespunzator.

**Bilanț teritorial:**

Suprafață teren = 6513 mp

Suprafață totală construită = 1497 mp

Suprafață utilă 1375,35 mp, din care sala de vânzare 847,85 mp.

Suprafață platforme carosabile = 1545,15 mp

Suprafață pietonală - trotuare = 386,5 mp

Suprafață platforme parcări = 1140 mp

**Suprafață spații verzi amenajate = 1783,3 mp (27,4 %)**.

Regim de inaltime: parter.

**Utilitățile:**

În dreptul proprietății (pe tarlaua 40 din comuna Ștefăneștii de Jos), există rețea de canalizare, conform Aviz de principiu nr. 61/22.02.2019 emis de EuroApavol SA. Rețeaua de distribuție a apei este situată pe Șos. Stefănești, conform Aviz de principiu apă nr. 23/07.02.2020 emis de EuroApavol SA

Apele pluviale poluate sunt preluate prin guri de scurgere în reteaua de canalizare ape pluviale poluate şi trecute prin separatorul de nămol şi produse petroliere propus, urmand a fi descarcate in bazinul de retentie propus.

Apele uzate de la carmangerie, în principal de la spălare, vor fi trecute prin două separatoare de grasimi montate la imediata iesire din cladire, după care apele preepurate să fie evacuate la rețeaua de canalizare publică.

***1.2. Cumularea cu alte proiecte****:* nu este cazul.

***1.3. Utilizarea resurselor naturale****:* în etapa de construcție se folosesc piatră, nisip, metal și apă.

***1.4. Productia de deseuri****:*

În perioda execuției lucrărilor se generează următoarele categorii de deșeuri:

- pamant si materiale excavate sau dragate

- beton, caramizi, materiale ceramice si materiale pe baza de gips;

- lemn, sticla, materiale plastice si cauciuc

- asfalt, gudroane si produse gudronate

- metale (inclusiv aliajele lor)

- materiale izolatoare

- deseuri amestecate de materiale de constructie.

Antreprenorul are obligatia sa tina evidenta lunara a producerii, stocarii provizorii, tratarii si transportului, reciclarii si depozitarii definitive a deseurilor.

Cantitatile de deseuri pot fi apreciate, global, dupa listele cantitatilor de lucrari.

O parte a acestor deseuri vor fi reciclate in lucrarile de terasamente, in umpluturi, cat si pentru lucrari provizorii de drumuri, platforme, nivelari si ca material inert etc.

In perioada de executie a lucrarilor vor rezulta deseuri menajere de la personalul muncitor.

Toate deseurile generate sunt colectate in pubele speciale amplasate la vedere.

Beneficiarul are obligatia de a incheia contracte de prestari servicii cu firme autorizate pentru colectarea publica a deseurilor.

În perioada funcționării obiectivului se vor genera cu precădere

- deșeuri menajere

- deșeuri de ambalaje reciclabile (hârtie/carton, plastic, sticlă, lemn).

- produse de origine animală nedestinate consumului uman carne si preparate din carne, lactate

- deseuri de ambalaje care conţin reziduuri sau sunt contaminate cu substanţe chimice sau periculoase (cutii metalice/flacoane mase plastic)

- nămoluri/subst. petroliere și uleiuri/grăsimi de la separatoarele (hidrocarburi/grăsimi) din incintă

Colectarea deșeurilor generate pe amplasament se va face într-un spațiu special amenajat în exteriorul clădirii, cu instituirea colectării selective pe categorii, în recipiente colorate diferit și inscripționate.

Deșeurile generate vor fi predate către agenți economici autorizați, pe bază de contract, în vederea valorificării/eliminării.

***1.5. Emisii poluante, zgomot si alte surse de disconfort****:* în perioada lucrărilor de construcții emisiile, zgomotul şi vibraţiile sunt cele produse prin funcţionarea utilajelor specifice.

Sursele de poluare sunt procesele de ardere a combustibililor ca urmare a deplasării în incintă a mijloacelor de transport și a funcţionării utilajelor specifice, poluanții rezultați fiind în principal Sox, NOx, CO, particule în suspensie și compuși organic volatili

Se va avea in vedere sa se creeze cat mai puţin praf, acest lucru se va rezolva prin manevrarea cat mai atenta a molozului in timpul construirii siîncărcării lui in maşinile de transport.

Pentru zgomot și vibrații se vor respecta condițiile impuse prin HG nr. 1756/2006 privind limitarea nivelului emisiilor de zgomot în mediu produs de echipamentele destinate utilizării în exteriorul clădirilor. De asemenea, se vor respecta prevederile STAS SR 10009/2017.

**2. Localizarea proiectului:**

- utilizarea existentă a terenului: terenul este situat în intravilanul localității, conform PUG Ștefăneștii de Jos aprobat cu H.C.L. nr. 22/31.05.2011, în UTR M1a1: zonă mixtă: de locuire individuală, servicii și instituții publice.

- relativa abundenţă a resurselor naturale din zonă, calitatea şi capacitatea regenerativă a acestora: **nu este cazul.**

-capacitatea de absorbţie a mediului, cu atenţie deosebită pentru:

* zonele umede – **nu este cazul.**
* zonele costiere –**nu este cazul.**
* zonele montane şi cele împădurite – **nu este cazul.**
* parcurile şi rezervaţiile naturale – **nu este cazul.**
* ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc: **nu este cazul.**
* zonele de protecţie specială, mai ales cele desemnate prin Ordonanţa de urgenţă a Guvernului nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: **nu este cazul.**
* ariile în care standardele de calitate a mediului stabilite de legislaţie au fost deja depăşite: **nu este cazul**;
* ariile dens populate: **nu este cazul**.
* peisajele cu semnificaţie istorică, culturală şi arheologică: **nu este cazul.**

**3.Caracteristicile impactului potential:**

Se iau în considerare efectele semnificative posibile ale proiectelor, în raport cu criteriile stabilite la pct. 1 si 2, cu accent deosebit pe:

- extinderea impactului: aria geografică şi numărul persoanelor afectate – nu este cazul

- natura transfrontalieră a impactului – nu este cazul

- mărimea şi complexitatea impactului – impact pe termen scurt asupra suprafaței afectate de lucrări în timpul lucrărilor de construcții;

- probabilitatea impactului: redusă;

- durata, frecvenţa şi reversibilitatea impactului: impactul cu frecvență redusă asupra mediului în perioada de implementare propusă a proiectului (6 luni). Impact relativ redus asupra mediului în timpul funcţionării.

**Condiţiile de realizare a proiectului:**

- Investiţia şi organizarea de şantier se vor realiza în condiţiile impuse prin Certificatul de urbanism nr. 81 din 16.04.2020 emis de Primaria Ștefăneștii de Jos şi prin avizele sau acordurile emise de instituţiile menţionate în acesta;

- Investiția se va realiza cu asigurarea utilităților din rețele publice

- Se va solicita și se va obține acordul vecinilor conform cerințelor din Certificatul de urbanism

- Se vor lua măsuri de protecţie antifonică în zona de lucru;

- După realizarea proiectului, terenul aferent organizării de şantier va fi adus la starea inițială

 - Terenul aferent spaţiului verde propus prin proiect se va amenaja conform cerințelor din Certificatul de urbanism menționat anterior. Spațiile verzi vor fi întreținute pe toată durata de funcționare a obiectivului.

- Se vor amplasa panouri de informare a cetăţenilor asupra viitoarelor construcţii şi modificări ale zonei;

- Se vor lua măsuri pentru diminuarea emisiilor de pulberi din zona şantierului prin umectarea spaţiului de lucru sau acoperirea pe cât posibil a acestuia;

- La ieşirea din şantier, se vor curăţa roţile autovehiculelor şi a altor utilaje, pentru a preveni transferul de moloz în afara amplasamentului pe drumurile publice; pe durata organizării de şantier se vor monta panouri de protecţie, lucrările vor fi semnalizate corespunzător, asigurându-se protecţia circulaţiei pietonale şi auto în zonă;

- Pe durata execuţiei lucrărilor se vor lua măsuri pentru respectarea normele, standardele şi legislaţia privind protecţia mediului în vigoare (STAS 12574/1987, SR 10009/2017, Ord. nr. 462/1993 si H.G. nr. 1756/2006 privind limitarea nivelului emisiilor de zgomot în mediu produs de echipamentele destinate utilizarii in exteriorul cladirilor).

- Indicatorii de calitate ai apelor uzate menajere evacuate prin vidanjare se vor încadra în limitele impuse de H.G. nr. 188/2002 - Anexa 2 – Normativul NTPA 002/2002, modificată și completată de H.G. nr. 352/2005.

- Indicatorii de calitate ai apelor pluviale epurate utilizate pentru întreținerea spatiilor verzi se vor încadra în limitele impuse de H.G. nr. 188/2002 - Anexa 3 - Normativul NTPA 001/2002, modificată și completată de H.G. nr. 352/2005.

- Deşeurile şi materialele rezultate din activitatea de construcție vor fi obligatoriu îndepărtate din zonă pe baza unui contract încheiat cu un prestator autorizat; este interzisă depozitarea necontrolată a deşeurilor rezultate;

- În situația în care se vor semnala disconforturi create vecinătăților, activitatea va fi sistată temporar până la remedierea acestora, si după caz se va sista emiterea autorizației de construire;

- Lucrarile de construcții se vor desfasura în conformitate cu prevederile Legii nr. 61/1991, modificata, privind sanctionarea faptelor de incalcare a unor norme de convietuire sociala, a ordinii si linistii publice;

- Se interzice poluarea solului cu carburanţi, uleiuri rezultate în urma operaţiilor de staţionare, aprovizionare, depozitare sau alimentare cu combustibili a utilajelor şi mijloacelor de transport în timpul construirii, datorită funcţionării necorespunzătoare a acestora. În cazul unor poluări accidentale se vor lua măsuri pedoameliorative;

- Se vor respecta prevederile Regulamentului General de Urbanism aprobat prin H.G. nr. 525/1996 în ceea ce priveste construcțiile, parcările și necesarul de spațiu verde;

- Se va respecta legislația de urbanism în vigoare;

- Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale; Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect;

- Se va asigura salubrizarea zonei și mentinerea curateniei pe traseul drumurilor de acces, pe toată perioada;

 - Vor fi luate măsuri pentru limitarea vibrațiilor produse de săpătură prin utilizarea de tehnologii performante de execuție și de fundare, în vederea încadrarii valorilor parametrilor vibratiilor în limitele admisibile stabilite de SR 12025-2/94;

- În vederea menținerii calității aerului, în parametri optimi, în zona amplasamentului, se vor respecta următoarele conditii:

* utilizarea apei, pentru suprimarea prafului în cantitățile, frecvența și proporțiile necesare, în zona de lucru, la sfarșitul fiecarei săptămâni de lucru, dacă nu se vor desfășura operațiuni active mai mult de două zile consecutiv;
* minimizarea activităților generatoare de praf (tăiere, spargerea betonului, etc.);
* se vor lua măsuri de acoperire, îngradire, închidere a stocurilor de materiale de construcție sau deșeuri, pentru prevenirea împrăștierii cauzată de vant;

- Oprirea motoarelor tuturor vehiculelor aflate în stationare, în zona șantierului;

- Se vor alege trasee optime din punct de vedere al protectiei mediului, pentru deplasarea vehiculelor care transportă materiale de construcție care pot elibera în atmosferă particule fine; transportul acestor materiale se va face pe cât posibil cu vehicule dotate cu prelate;

- Transportul materialelor și transportul utilajelor grele se va realiza pe traseele stabilite, astfel încat sa nu creeze disconfort locuitorilor din zonă;

- Organizarea de șantier va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător;

- Pe toată durata execuţiei lucrărilor şi funcţionării obiectivului se vor respecta prevederile:

* O.U.G. nr. 195/2005 privind protecţia mediului aprobată cu modificări de Legea nr. 265/2006, cu modificările şi completările ulterioare;
* Legea nr. 211/2011 privind regimul deşeurilor, Republicată.
* Legea nr. 104/2011 privind protecţia atmosferei.
* Ordinul nr.119/2014 emis de Ministerul Sănătăţii.
* Ordinul nr. 756/1997 cu privire la factorul de mediu sol.

*APM Ilfov nu-și asumă responsabilitatea pentru eventualul disconfort generat asupra vecinătăților în urma lucrărilor propuse prin proiect*.

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

**Prezenta decizie este valabilă pe toată perioada de realizare a proiectului**.

**În conformitate cu prevederile Legii nr. 292/2018:**

- art. 18, alin. (13) în cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este deposit

- anexa 5, art. 5, alin. (5) la punerea în funcțiune a investițiilor aferente activităților pentru care este necesară emiterea autorizației de mediu, conform legislației în vigoare, și pe care autoritatea competentă pentru protecția mediului le-a reglementat în faza de proiect conform metodologiei din legea menționată mai sus, ***titularii sunt obligați să depună solicitarea și să obțină această autorizație***;

- anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

- anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinul ministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

 - anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifică respectarea prevederilor deciziei etapei de încadrare;

 - anexa 5, art. 43 alin. (4) procesul - verbal intocmit in situatia prevazută la alin. (3) se anexează si face parte integranta din procesul - verbal de receptie la terminarea lucrărilor.

**În conformitate cu prevederile O.U.G. nr. 195/2005 privind protecția mediului**, aprobată cu modificări prin Legea nr. 265/2006 privind protectia mediului, cu modificările și completările ulterioare:

 - art. 15, alin. (2), lit a) – “*titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării*”.

- art. 21, alin. (4) ”*răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului proiectului*”.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr.292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare.

Înainte de a se adresa instanței de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr.292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

**DIRECTOR EXECUTIV,**

**Genica BĂDĂNOIU**

**Șef Serviciu Avize, Acorduri, Autorizatii,**

Alina-Laura POSTEIU

**Întocmit,**

consilier Valeria Ștefan